CELEX: 32010R0372
Language: fi
Date: 2010-04-30 00:00:00
Title: Komission asetus (EU) N:o 372/2010, hyväksytty 30 päivänä huhtikuuta 2010 , tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 126. kerran

1.5.2010   
            
            
               FI
            
            
               Euroopan unionin virallinen lehti
            
            
               L 110/22
            
         KOMISSION ASETUS (EU) N:o 372/2010,
   hyväksytty 30 päivänä huhtikuuta 2010,
   tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 126. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan (2),
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee.
            
         
               (2)
            
            
               Yhdistyneiden kansakuntien turvallisuusneuvoston pakotekomitea päätti 22 päivänä huhtikuuta 2010 lisätä kaksi luonnollista henkilöä luetteloon niistä henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee, sekä poistaa yhden luonnollisen henkilön tästä luettelosta.
            
         
               (3)
            
            
               Sen vuoksi asetuksen (EY) N:o 881/2002 liitettä I olisi päivitettävä.
            
         
               (4)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä huhtikuuta 2010.
      
         
            Komission puolesta,
         
         
            puheenjohtajan nimissä
         
         João VALE DE ALMEIDA
         
            Ulkosuhteiden pääosaston pääjohtaja
         
      
   
   
      (1)  EYVL L 139, 29.5.2002, s. 9.
   
      (2)  7 a artikla lisättiin asetuksella (EU) N:o 1286/2009 (EUVL L 346, 23.12.2009, s. 42).
   
      LIITE
      Muutetaan asetuksen (EY) N:o 881/2002 liite I seuraavasti:
      
                  1)
               
               
                  Lisätään luonnollisten henkilöiden luetteloon seuraavat:
                  
                              a)
                           
                           
                              ”Mohamed Belkalem (alias a) Abdelali Abou Dher, b) El Harrachi). Syntynyt 19.12.1969 Hussein Deyssä Algerissa Algeriassa. Algerian kansalainen. Lisätietoja: a) uskotaan oleskelevan Malissa, b) isän nimi Ali Belkalem, äidin nimi Fatma Saadoudi, c) The Organization of Al-Qaida in the Islamic Maghreb -järjestön jäsen. 2 a artiklan 4 kohdan b alakohdassa tarkoitettu nimeämispäivä: 22.4.2010.”
                           
                        
                              b)
                           
                           
                              ”Tayeb Nail (alias a) Djaafar Abou Mohamed, b) Abou Mouhadjir, c) Mohamed Ould Ahmed Ould Ali). Syntymäaika: a) noin 1972, b) 1976 (Mohamed Ould Ahmed Ould Ali). Syntymäpaikka: Faidh El Batma, Djelfa, Algeria. Algerian kansalainen. Lisätietoja: a) uskotaan oleskelevan Malissa, b) isän nimi Benazouz Nail, äidin nimi Belkheiri Oum El Kheir, c) The Organization of Al-Qaida in the Islamic Maghreb -järjestön jäsen. 2 a artiklan 4 kohdan b alakohdassa tarkoitettu nimeämispäivä: 22.4.2010.”.
                           
                        
            
                  2)
               
               
                  Poistetaan luonnollisten henkilöiden luettelosta seuraava:
                  ”Ahmed Said Zaki Khedr (alias a) Ahmed Said Al Kader, b) Abdul Rehman Khadr Al-Kanadi, c) Shaikh Said Abdul Rehman, d) Al-Kanadi, Abu Abd Al-Rahman). Syntynyt 1.3.1948 Kairossa, Egyptissä. Kanadan kansalainen. Lisätietoja: ilmoitettu kuolleen lokakuussa 2003.”